AFRIKAANSE OPSOMMING: Die naam van die skool 'Tot Nut van het Algemeen' verskyn dikwels in die literatuur oor vroeë onderwys aan die Kaap. Dit word as 'n puik instansie beskryf, met menige bekende oudleerlinge soos President Jan Brand, Ds JH Neethling en 'Onze Jan' Hendrik Hofmeyr. In hierdie studie ondersoek ek hoe die Skool by verskeie politiese, sosiale en filosofiese veranderinge aangepas het om sodoende 70 jaar te kon oorleef. Dit doen ek deur die Skool se bestaan en funksionering te beskryf, en ek spreek die frustrerende kwessie aan waarom dit in 1870 gedwing is om te sluit. Die navorsingsverslag bestaan uit 9 hoofstukke. Die inleiding behels die oriëntasie ten opsigte van die studie. Dit word gevolg deur 'n hoofstuk wat handeloor die faktore wat tot die ontstaan van die Skool gelei het, waar daar na gebeure oorsee sowel as aan die Kaap, gekyk word. Hoofstuk 3 fokus op die Britse besetting, veralop die Anglisasie van die skole en die , koloniste se reaksie daarop. Hoofstuk 4 beskryf die Skool se aktiwiteite vanaf 1832, onder andere sy heropening, die kurrikulum en bevondsing. Die Skool se verwantskap met die Suid- Afrikaanse Kollege word ook bespreek. In Hoofstuk 5 ondersoek ek die opvoedingsbeleid wat die Skool beïnvloed het, asook die ideale van liberalisme en demokrasie in so ver die Skool dit beoefen het. Hoofstuk 6 handeloor die sluiting van die Skool en ek bied verskeie redes daarvoor aan. In Hoofstuk 7 bestaan uit sketse van die vernaamste onderwyspersoneel, terwyl die Skool se bydrae tot die Kaapse samelewing in Hoofstuk 8 voorgelê word. Die studie word afgerond met 'n terugblik wat hierdie feite in 'n integreerde perspektief oor die 'Tot Nut' bymekaar bring en, in die lig van die bevindings wat in hierdie navorsing blootgelê is, kan dit as 'n waardige instansie beskou word.